CELEX: 22014D0052
Language: mt
Date: 2014-04-08 00:00:00
Title: Deċiżjoni tal-Kumitat Konġunt taż-ŻEE Nru 52/2014 tat- 8 ta’ April 2014 li temenda l-Anness XIII (Trasport) tal-Ftehim ŻEE

28.8.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 256/29
               
            DEĊIŻJONI TAL-KUMITAT KONĠUNT TAŻ-ŻEE
      Nru 52/2014
      tat-8 ta’ April 2014
      li temenda l-Anness XIII (Trasport) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament ta’ Implimentazzjoni tal-Kummissjoni (UE) Nru 909/2013 tal-10 ta’ Settembru 2013 li jiddefinixxi l-ispeċifikazzjonijiet tekniċi tas-sistema tad-displej tal-mapep elettroniċi u tal-informazzjoni għan-navigazzjoni interna (ECDIS Interna) kif imsemmija fid-Direttiva 2005/44/KE tal-Parlament Ewropew u tal-Kunsill (1) trid tiġi integrata fil-Ftehim ŻEE.
               
            
                  (2)
               
               
                  Id-Direttiva tal-Kummissjoni 2013/49/UE tal-11 ta’ Ottubru 2013 li temenda l-Anness II tad-Direttiva 2006/87/KE tal-Parlament Ewropew u tal-Kunsill li tistabbilixxi r-rekwiżiti tekniċi għall-bastimenti tal-passaġġi fuq l-ilma interni (2) trid tiġi integrata fil-Ftehim ŻEE.
               
            
                  (3)
               
               
                  L-Anness XIII tal-Ftehim ŻEE għandu għalhekk jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      L-Anness XIII tal-Ftehim ŻEE jiġi emendat kif ġej:
      
                  1.
               
               
                  L-inċiż li ġej jiżdied fil-punt 47a (id-Direttiva 2006/87/KE tal-Parlament Ewropew u tal-Kunsill):
                  
                              “—
                           
                           
                              
                                 32013 L 0049: Id-Direttiva tal-Kummissjoni 2013/49/UE tal-11 ta’ Ottubru 2013 (ĠU L 272, 12.10.2013, p. 41).”
                           
                        
            
                  2.
               
               
                  Il-punt li ġej jiddaħħal wara l-punt 47a (id-Direttiva 2006/87/KE tal-Parlament Ewropew u tal-Kunsill):
                  
                              “47aa.
                           
                           
                              
                                 32013 L 0049: Id-Direttiva tal-Kummissjoni 2013/49/UE tal-11 ta’ Ottubru 2013 li temenda l-Anness II għad-Direttiva 2006/87/KE tal-Parlament Ewropew u tal-Kunsill li tistabbilixxi r-rekwiżiti tekniċi għall-bastimenti tal-passaġġi fuq l-ilma interni (ĠU L 272, 12.10.2013, p. 41).”
                           
                        
            
                  3.
               
               
                  Il-punt li ġej jiddaħħal wara l-punt 49ad (ir-Regolament tal-Kummissjoni (UE) Nru 164/2010):
                  
                              “49ae.
                           
                           
                              
                                 32013 R 0909: Ir-Regolament ta’ Implimentazzjoni tal-Kummissjoni (UE) Nru 909/2013 tal-10 ta’ Settembru 2013 li jiddefinixxi l-ispeċifikazzjonijiet tekniċi tas-sistema tad-displej tal-mapep elettroniċi u tal-informazzjoni għan-navigazzjoni interna (ECDIS Interna) kif imsemmija fid-Direttiva 2005/44/KE tal-Parlament Ewropew u tal-Kunsill (ĠU L 258, 28.9.2013, p. 1).”
                           
                        
            Artikolu 2
      It-testi tar-Regolament ta’ Implimentazzjoni (UE) Nru 909/2013 u tad-Direttiva 2013/49/UE bil-lingwa Islandiża u dik Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fid-9 ta’ April 2014, dejjem jekk ikunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 4
      Din id-Deċiżjoni tiġi ppubblikata fit-Taqsima ŻEE ta’ Il-Ġurnal Uffiċjali tal-Unjoni Ewropea u fis-Suppliment taż-ŻEE tiegħu.
      
         Magħmul fi Brussell, it-8 ta’ April 2014.
         
            
               Għall-Kumitat Konġunt taż-ŻEE
            
            
               Il-President
            
            Gianluca GRIPPA
         
      
      
         (1)  ĠU L 258, 28.9.2013, p. 1.
      
         (2)  ĠU L 272, 12.10.2013, p. 41.
      
         (*)  L-ebda rekwiżit kostituzzjonali ma huwa indikat.